Anthony Davis

Entonis Maršonas Deivisas jaunesnysis (, g. ) – JAV krepšininkas, žaidžiantis NBA lygoje besivaržančioje Los Andželo „Lakers“ komandoje.

Deivisas yra aštuonis kartus dalyvavęs NBA Visų žvaigždžių rungtynėse ir patekęs į keturias NBA simbolines komandas bei keturias NBA simbolines gynybos komandas. Pirmąjį savo sezoną su „Lakers“ jis laimėjo 2020 m. NBA finalą. 2021 m. krepšininkas įtrauktas į NBA 75-mečio visų laikų komandą. Deivisas laikomas vienu geriausių visų laikų sunkiųjų kraštų.

Profesionali karjera

Naujojo Orleano „Hornets“ / „Pelicans“ (2012–2019 m.)

Naujoko metai (2012–2013 m.) 
2012 m. NBA naujokų biržoje Naujojo Orleano „Hornets“ pasirinko Deivisą pirmuoju šaukimu. Jis tapo penktuoju Čikagos srities žaidėju, pasirinktu pirmuoju šaukimu po Cazzie Russell (1966 m.), LaRue Martin (1972 m.), Mark Aguirre (1981 m.) ir Derrick Rose (2008 m.). 2012 m. liepos 24 d. Deivisas su „Hornets“ pasirašė trejų metų 16 milijonų JAV dolerių vertės garantuotą sutartį.

2012 m. lapkričio 1 d. Deivisas debiutavo prieš San Antonijo „Spurs“. Jis pelnė 21 tašką, o komanda pralaimėjo. Lapkričio 2 d. žaidėjas patyrė smegenų sukrėtimą, dėl kurio negalėjo žaisti 2 su puse rungtynių iki lapkričio 9 d. Lapkričio 9 d. sugrįžęs į aikštę, jis surinko pirmąjį karjeros dvigubą dublį – 23 taškus, 11 atkovotų kamuolių, 5 blokus, 2 perimtus kamuolius ir 2 rezultatyvius perdavimus pergalėje prieš Šarlotės „Bobcats“.

2013 m. išrinktas į pirmąją NBA simbolinę naujokų komandą, o NBA metų naujokų rinkimuose užėmė antrąją vietą (306 taškai), nusileidęs Damian Lillard (605 taškai). Jo 20 dvigubų dublių buvo daugiausiai tarp naujokų.

Po 2012–2013 m. sezono „Hornets“ persivadino į „Pelicans“.

Pirmosios Visų žvaigždžių rungtynės (2013–2014 m.) 

2013–2014 m. NBA sezoną „Pelicans“ komandoje Deivisas pradėjo dviem dvigubais dubliais: spalio 30 d. pelnė 20 taškų ir atkovojo 12 kamuolių prieš Indianą, o lapkričio 1 d. – 26 taškus ir 17 atkovotų kamuolių prieš Orlandą. Orlando rungtynėse Deivisas tapo jauniausiu žaidėju klubo istorijoje, per rungtynes pelniusiu 25 taškus ir atkovojusiu 15 kamuolių.

Vasario 7 d. jis buvo išrinktas pakeisti Kobe Bryant 2014 m. NBA Visų žvaigždžių rungtynėse.

Kovo pabaigoje Deivisas patyrė daugybę traumų. Kovo 28 d. krepšininkas susižeidė kairės kojos čiurną po keturių žaidimo minučių rungtynėse su „Jazz“. Jis nežaidė likusią rungtynių dalį ir kitose rungtynėse. Kovo 31 d. Deivisas grįžo rungtynėse su Sakramento komanda, tačiau balandžio 2 d. jį ištiko nugaros spazmai, dėl kurių jis praleido antrąją rungtynių su „Nuggets“ pusę. Balandžio 4 d. jis žaidė ribotą laiką, o balandžio 9 d. praleido rungtynes dėl nugaros. Balandžio 10 d. komanda paskelbė, kad Deivisas praleis likusias ketverias sezono rungtynes. Jis sezoną baigė kaip NBA lyderis pagal blokuotus metimus per rungtynes (2,82). Dėl geresnių rezultatų šį sezoną, lyginant su naujokų biržos sezonu, Deivisas užėmė trečiąją vietą NBA didžiausią pažangą padariusio žaidėjo rinkimuose po Lance Stephenson ir Goran Dragić.

Pirmieji pasirodymai NBA simbolinėje komandoje ir atkrintamosiose (2014–2015 m.) 
2014–2015 m. NBA sezoną Deivisas pradėjo rungtynėmis su Orlando „Magic“ ir surengė vieną geriausių visų laikų sezono atidarymo pasirodymų: 26 taškai, 17 atkovotų kamuolių, 9 blokai, 3 perimti kamuoliai ir 2 rezultatyvūs perdavimai.

2015 m. vasario 7 d. Deivisas susižeidė petį gavęs perdavimą. Dėl traumos jis pasitraukė iš 2015 m. NBA Visų žvaigždžių rungtynių, jo vietą sudėtyje užėmė Dirk Nowitzki, o startiniame penkete – LaMarcus Aldridge. Paskutinėse reguliariojo sezono rungtynėse, kuriose „Pelicans“ privalėjo laimėti, kad patektų į 2015 m. NBA atkrintamąsias varžybas, Deivisas pelnė 31 tašką, atkovojo 13 kamuolių ir blokavo 3 metimus, 108:103 nugalėdamas čempionų titulą ginančius San Antonijo „Spurs“ krepšininkus. Tai pirmasis žaidėjo patekimas į atkrintamąsias. Šissezonas buvo vienas įspūdingiausių per visą NBA istoriją: sezoną jis baigė vidutiniškai pelnydamas 24,4 taško, atkovodamas 10,2 atšokusio kamuolio, blokuodamas 2,9 kamuolio ir pirmaudamas lygoje pagal žaidėjų naudingumo koeficientą (30,89).

Pirmoje karjeros atkrintamųjų varžybų serijoje Deivisas vidutiniškai pelnė 31,5 taško, atkovojo 11,0 kamuolio ir blokavo 3,0 kamuolio per rungtynes. Nors „Golden State Warriors“ nugalėjo Naujojo Orleano klubą ir vėliau tapo NBA čempionais, Deivisas prisijungė prie Shaquille O'Neal, Hakeem Olajuwon ir Karl Malone kaip vieninteliai žaidėjai per pastaruosius 20 sezonų, kurie per atkrintamąsias vidutiniškai pelnė 30 taškų ir atkovojo 10 kamuolių. Be to, Deivisas tapo pirmuoju žaidėju per 40 metų, kuriam pirmosiose atkrintamųjų varžybų serijose vidutiniškai pavyko pelnyti 30 taškų ir atkovoti 10 kamuolių. Tai pavyko padaryti tik Wilt Chamberlain, Kareem Abdul-Jabbar ir Bob McAdoo. Sezono pabaigoje krepšininkas užėmė 4-ąją vietą NBA geriausio metų gynėjo rinkimuose, 5-ąją vietą NBA naudingiausio žaidėjo rinkimuose, 6-ąją vietą NBA didžiausią pažangą padariusio žaidėjo rinkimuose. Pirmą kartą karjeroje buvo išrinktas į pirmąją NBA simbolinę komandą ir tapo pirmuoju žaidėju, patekusiu į pirmąją NBA simbolinę komandą per pirmuosius tris karjeros sezonus nuo tada, kai 2010–2011 m. NBA sezone į ją pateko Derrick Rose. Jis taip pat buvo išrinktas į antrąją NBA simbolinę gynybos komandą.

Sezoną baigianti trauma (2015–2016 m.) 

2015 m. liepos 9 d. Deivisas su „Pelicans“ pasirašė penkerių metų 145 milijonų JAV dolerių vertės sutarties pratęsimą. Sausio 28 d. buvo įtrauktas į 2016 m. NBA Visų žvaigždžių rungtynių atsarginių žaidėjų sudėtį.

Vasario 21 d. pergalėje prieš Detroito „Pistons“ krepšininkas pelnė rekordinius 59 taškus ir atkovojo 20 kamuolių. Ankstesnis klubo rekordas buvo 50 taškų, kuriuos lygiai prieš 13 metų prieš Memfio „Grizzlies“ pelnė Jamal Mashburn. Deivisas prisijungė prie Shaquille O’Neal ir Chris Webber, kurie nuo 1983 m. yra vieninteliai NBA žaidėjai, pelnę 50 taškų ir atkovoję 20 kamuolių per rungtynes.

Kovo 20 d. dėl kairiojo kelio traumos ir plyšusio kairiojo peties raumens jis buvo pašalintas iš sudėties iki sezono pabaigos. Po to Deivisas teigė, kad jau nuo pirmojo sezono žaidė per kairiojo peties skausmus.

Visų žvaigždžių rungtynių rekordininkas (2016–2017 m.) 
Spalio 26 d. Deivisas sezoną pradėjo 50 taškų, 16 atkovotų ir 7 perimtų kamuolių (karjeros rekordas), 5 rezultatyvius perdavimus ir 4 blokus pelniusia pergale prieš Denverio „Nuggets“. Tai buvo pirmasis 50 taškų, 15 atkovotų kamuolių, 5 rezultatyvių perdavimų ir 5 perimtų kamuolių pasirodymas NBA istorijoje nuo 1973–74 m. sezono, kai perimti kamuoliai tapo oficialiai registruojama statistika.

2017 m. vasario 19 d. NBA Visų žvaigždžių rungtynėse Deivisas pelnė 52 taškus ir atkovojo 10 kamuolių, pagerindamas iki tol buvusį Wilt Chamberlain Visų žvaigždžių rungtynių rekordą – 42 taškus, ir laimėjo naudingiausio rungtynių žaidėjo apdovanojimą. Šį rekordą 2023 m. pagerino Jayson Tatum.

Po sezono jis perkopė Rudy Gobert ir pateko į pirmąją NBA simbolinę komandą. Jis taip pat antrą kartą buvo įtrauktas į antrąją NBA simbolinę gynybos komandą.

Antrasis pasirodymas atkrintamosiose varžybose (2017–2018 m.) 

Sausio 18 d. buvo įtrauktas 2018 m. NBA Visų žvaigždžių rungtynių žaidėjų sudėtį.

Sausio 28 d. jis pelnė 25 taškus ir atkovojo 17 kamuolių per pralaimėjimą 112:103 Los Andželo „Clippers“ ekipai. Deiviso atkovotų kamuolių skaičius tapo visų laikų klubo rekordas – 3857, taip jis aplenkė David West 3853 atkovotus kamuolius. Vasario 2 d. jis aplenkė West ir tapo visų laikų klubo rezultatyviausiu žaidėju, pelnęs 43 taškus per pergalę prieš Oklahoma Sičio „Thunder“ ir iš viso pelnęs 8 702 taškus.

Pirmajame atkrintamųjų varžybų etape „Pelicans“ 4–0 sutriuškino Portlando „Trail Blazers“, o antrajame etape 1–4 pralaimėjo „Golden State Warriors“ ekipai.

Sezono pabaigoje jis užėmė 3-ąją vietą NBA naudingiausio žaidėjo rinkimuose ir 3-ąją vietą NBA geriausio metų gynėjo rinkimuose.

Mainai (2018–2019 m.) 
Sausio 28 d. Deivisas informavo „Pelicans“, kad ateinantį sezoną nepasirašys sutarties pratęsimo, ir paprašė jį iškeisti. Po dienos NBA skyrė jam 50 000 JAV dolerių baudą už tai, kad jis paviešino savo prašymą. Deivisas atsigavo po traumos ir galėjo žaisti, tačiau „Pelicans“ teigė, kad laikys jį nuošalyje iki vasario 7 d., kai baigsis lygos mainų terminas. Praėjus galutiniam terminui ir neįvykus mainams, komanda paskelbė, kad Deivisas žais likusią sezono dalį, nes, jei jis nežaistų, klubui grėstų baudos. Vasario 8 d. jis žaidė pirmą kartą po to, kai pateikė prašymą dėl mainų. Per 25 minutes pelnė 32 taškus, atkovojo devynis kamuolius ir tris blokus, o po to buvo pasodintas ant atsarginių žaidėjų suolelio visam ketvirtajam ketvirčiui pergalėje 122:117 prieš Minesotos „Timberwolves“.

Los Andželo „Lakers“ (2019–dabar)

Pirmasis NBA čempionų titulas (2019–2020 m.) 
2019 m. liepą Naujojo Orleano „Pelicans“ iškeitė Entonį Deivisą į Los Andželo „Lakers“ mainais į Lonzo Ball, Brandon Ingram, Josh Hart ir tris pirmojo rato šaukimus, įskaitant 4-ąjį „Lakers“ šaukimą 2019 m. NBA naujokų biržoje. 2019 m. spalio 22 d. debiutavo „Lakers“ ekipoje rungtynėse su Los Andželo „Clippers“ ir per 37 minutes pelnė 25 taškus, atkovojo 10 kamuolių ir atliko 5 rezultatyvius perdavimus, tačiau rungtynes pralaimėjo 102:112. Spalio 29 d. jis tapo pirmuoju „Lakers“ krepšininku, pelniusiu 40 taškų ir atkovojusiu 20 kamuolių nuo Shaquille O’Neal laikų 2003 m. Be to, Deivisas tai padarė vos per 30 rungtynių minučių, o to dar nebuvo pavykę padaryti per visą NBA istoriją. Lapkričio 27 d. Deivisas pirmą kartą po mainų grįžo į Naująjį Orleaną ir pelnė 41 tašką bei atkovojo 9 kamuolius, o „Lakers“ laimėjo 114:110. 2020 m. sausio 23 d. Deivisas išrinktas NBA Visų žvaigždžių startinio penketo žaidėju.

2020 m. sausį Entonis Deivisas atsisakė „Lakers“ pasiūlymo pratęsti ketverių metų 146 mln. dolerių vertės sutartį ir pasirinko laisvąją agentūrą, kurioje ateinančią vasarą jis galėtų užsidirbti penkerių metų 202 mln. dolerių vertės sutartį. Rugpjūčio 8 d. krepšininkas pelnė 42 taškus ir atkovojo 12 kamuolių pergalėje 116:108 prieš Jutos „Jazz“ ir padėjo „Lakers“ užsitikrinti pirmąją vietą Vakarų konferencijoje. Reguliariajame sezone jis sužaidė 62 iš 71 rungtynių ir užėmė antrąją vietą NBA geriausio metų gynėjo rinkimuose. Antrosiose Vakarų konferencijos finalo rungtynėse Deivisas pataikė pergalingą tritaškį į Denverio „Nuggets“ krepšį, įmetė 31 tašką ir pelnė paskutinius 10 „Lakers“ taškų, o „Lakers“ laimėjo 105:103 ir serijoje išsiveržė į priekį 2–0. Jie pateko į 2020 m. NBA finalą, kuriame Deivisas ir LeBron James atvedė „Lakers“ į pergalę 4:2 prieš Majamio „Heat“ ir iškovojo 17-ąjį „Lakers“ čempionų titulą, tuo susilygindami su Bostono „Celtics“.

Traumų kamuojami sezonai (2020–2022 m.) 
2020 m. gruodžio 3 d. Deivisas su „Lakers“ pasirašė penkerių metų 190 milijonų JAV dolerių vertės sutartį, kurioje buvo numatyta išankstinio nutraukimo galimybė prieš penktąjį 2024–2025 m. sezoną. 2020–2021 m. sezone dėl dešiniosios blauzdos ir kulno problemų jis praleido 30 rungtynių (2021 m. vasario–balandžio mėn.) – ilgiausiai per visą karjerą. Pirmajame atkrintamųjų varžybų etape „Lakers“ serijoje prieš Finikso „Suns“ pirmavo 2–1, kai ketvirtosiose rungtynėse Entonis Deivisas patyrė kairiojo kirkšnies patempimą. Jis taip pat negalėjo žaisti penktosiose rungtynėse, kai „Suns“ pirmavo 3–2. Deivisas grįžo į šeštąsias rungtynes, bet po to, kai vėl patyrė traumą, žaidė tik penkias minutes. Los Andželo „Lakers“ seriją pralaimėjo.

2021 m. gruodžio 17 d. Deivisas trečiajame ketvirtyje pasitraukė iš rungtynių su Minesotos „Timberwolves“, patyręs kairiojo kelio raiščių patempimą. Prieš sugrįždamas sausio pabaigoje jis praleido 17 rungtynių ir pirmą kartą nuo 2013 m. nebuvo išrinktas į 2022 m. NBA Visų žvaigždžių rungtynes. 2022 m. vasario 16 d. pergalėje 106:101 prieš Jutos „Jazz“ Deivisas susižeidė dešinę čiurną ir praleido 18 rungtynių. Per 40 rungtynių, kurias sužaidė per sezoną, jis vidutiniškai pelnė 23,2 taško, atkovojo 9,9 kamuolio, atliko 3,1 rezultatyvaus perdavimo ir blokavo 2,3 kamuolio per 35,1 minutes, o „Lakers“ nepateko į atkrintamąsias varžybas.

Grįžimas po traumos (2022–dabar) 
2022 m. lapkričio 13 d. Deivisas pelnė 37 taškus bei atkovojo 18 kamuolių pergalėje 116:103 prieš Bruklino „Nets“ ir padėjo Los Andželo „Lakers“ nutraukti penkių pralaimėjimų seriją. Lapkričio 22 d., pralaimėdamas Finikso „Suns“ ekipai 115:105, Deivisas atkovojo 21 kamuolį, pelnė 37 taškus, perėmė 5 kamuolius ir blokavo 5 metimus. Jis tapo pirmuoju žaidėju nuo 1973–74 m. sezono (kai blokai ir perimti kamuoliai tapo oficialiu statistikos rodikliu), kuriam per rungtynes pavyko pelnyti daugiau nei 35 taškus, atkovoti daugiau nei 20 kamuolių, perimti daugiau nei 5 kamuolius ir blokuoti daugiau nei 5 metimus. Tai buvo ketvirtos iš eilės jo rungtynės, kuriose jis pelnė daugiau nei 30 taškų ir atkovojo daugiau nei 15 kamuolių.

Gruodžio 4 d. pelnė 55 taškus, atkovojo 17 kamuolių ir triskart blokavo metimus pergalėje 130:119 prieš Vašingtono „Wizards“. Jis, kartu su Kevin McHale, tapo tik antruoju žaidėju NBA istorijoje, kuriam pavyko per rungtynes pelnyti bent 55 taškus, atkovoti 15 kamuolių ir blokuoti tris kamuolius nuo 1973–74 m. sezono.

2023 m. sausio 25 d. Deivisas grįžo po to, kai dėl dešinės pėdos traumos praleido dvidešimt rungtynių. Per 26 minutes, rungtynes pradėjęs nuo atsarginių žaidėjų suolelio, pelnė 21 tašką, atkovojo 12 kamuolių ir atliko keturis blokus prieš „Spurs“. Balandžio 3 d. Deivisas buvo pripažintas geriausiu NBA Vakarų konferencijos 20-osios savaitės (kovo 27–balandžio 2 d.) žaidėju. Per trejas rungtynes krepšininkas vidutiniškai pelnė 38,7 taško, atkovojo 11,7 kamuolio, perėmė 1,0 kamuolio ir blokavo 2,0 metimo.

Pirmosiose „Lakers“ atkrintamųjų serijos su Memfio „Grizzlies“ rungtynėse E. Deivisas pelnė 22 taškus, atkovojo 12 kamuolių, atliko 3 rezultatyvius perdavimus, perėmė 3 kamuolius ir blokavo 7 metimus (pergalė 128:112). Trečiosiose serijos rungtynėse jis pelnė 31 tašką, atkovojo 17 kamuolių, atliko du rezultatyvius perdavimus, perėmė du kamuolius ir blokavo tris metimus (pergalė 111:101). Pirmosiose „Lakers“ atkrintamųjų serijos su „Golden State Warriors“ rungtynėse žaidėjas pelnė 30 taškų, atkovojo 23 kamuolius, atliko 5 rezultatyvius perdavimus ir blokavo keturis metimus (pergalė 117:112). Jis kartu su Tim Duncan tapo vieninteliais žaidėjais NBA istorijoje, kuriems per atkrintamųjų rungtynes pavyko pelnyti bent 30 taškų, atkovoti 20 kamuolių, atlikti penkis rezultatyvius perdavimus ir blokuoti tris metimus. Pirmosiose Vakarų konferencijos finalo rungtynėse žaidėjas pelnė 40 taškų, atkovojo 10 kamuolių, atliko 3 rezultatyvius perdavimus, perėmė 3 kamuolius ir blokavo 2 metimus, 132:126 pralaimėdamas Denverio „Nuggets“ klubui. Galiausiai Los Andželo ekipa nusileido Denverio klubui per ketverias rungtynes.

2023 m. rugpjūčio 4 d. Deivisas pasirašė trejų metų sutarties pratęsimą.

Statistika

NBA

Reguliarusis sezonas 

|-
| style="text-align:left;"|2012–13
| style="text-align:left;"|N. Orleanas
| 64 || 60 || 28.8 || .516 || .000 || .751 || 8.2 || 1.0 || 1.2 || 1.8 || 13.5
|-
| style="text-align:left;"|2013–14
| style="text-align:left;"|N. Orleanas
| 67 || 66 || 35.2 || .519 || .222 || .791 || 10.0 || 1.6 || 1.3 || style="background:#cfecec;"| 2.8* || 20.8
|-
| style="text-align:left;"|2014–15
| style="text-align:left;"|N. Orleanas
| 68 || 68 || 36.1 || .535 || .083 || .805 || 10.2 || 2.2 || 1.5 || style="background:#cfecec;"| 2.9* || 24.4
|-
| style="text-align:left;"|2015–16
| style="text-align:left;"|N. Orleanas
| 61 || 61 || 35.5 || .493 || .324 || .758 || 10.3 || 1.9 || 1.3 || 2.0 || 24.3
|-
| style="text-align:left;"|2016–17
| style="text-align:left;"|N. Orleanas
| 75 || 75 || 36.1 || .505 || .299 || .802 || 11.8 || 2.1 || 1.3 || 2.2 || 28.0
|-
| style="text-align:left;"|2017–18
| style="text-align:left;"|N. Orleanas
| 75 || 75 || 36.4 || .534 || .340 || .828 || 11.1 || 2.3 || 1.5 || style="background:#cfecec;"| 2.6* || 28.1
|-
| style="text-align:left;"|2018–19
| style="text-align:left;"|N. Orleanas
| 56 || 56 || 33.0 || .517 || .331 || .794 || 12.0 || 3.9 || 1.6 || 2.4 || 25.9
|-
| style="text-align:left; background:#afe6ba;"|2019–20†
| style="text-align:left;"|L.A. Lakers
| 62 || 62 || 34.4 || .503 || .330 || .846 || 9.3 || 3.2 || 1.5 || 2.3 || 26.1
|-
| style="text-align:left;"|2020–21
| style="text-align:left;"|L.A. Lakers
| 36 || 36 || 32.3 || .491 || .260 || .738 || 7.9 || 3.1 || 1.3 || 1.6 || 21.8
|-
| style="text-align:left;"|2021–22
| style="text-align:left;"|L.A. Lakers
| 40 || 40 || 35.1 || .532 || .186 || .713 || 9.9 || 3.1 || 1.2 || 2.3 || 23.2
|-
| style="text-align:left;"|2022–23
| style="text-align:left;"|L.A. Lakers
| 56 || 54 || 34.0 || .563 || .257 || .784 || 12.5 || 2.6 || 1.1 || 2.0 || 25.9
|- class="sortbottom"
| style="text-align:center;" colspan="2"|Karjera
| 660 || 653 || 34.4 || .519 || .300 || .793 || 10.4 || 2.4 || 1.3 || 2.3 || 24.0
|- class="sortbottom"
|style="text-align:center;" colspan="2"|Visų žvaigždžių
| 6 || 3 || 16.4 || .706 || .167 || .500 || 4.8 || .3 || 1.3 || .5 || 20.5
|}

Įkrintamosios 

|-
| style="text-align:left;"|2021
| style="text-align:left;"|L.A. Lakers
| 1 || 1 || 42.2 || .417 || .167 || 1.000 || 12.0 || 2.0 || 2.0 || 1.0 || 25.0
|-
| style="text-align:left;"|2023
| style="text-align:left;"|L.A. Lakers
| 1 || 1 || 42.7 || .526 || .000 || .667 || 15.0 || 4.0 || 2.0 || 3.0 || 24.0
|- class="sortbottom"
| style="text-align:center;" colspan="2"|Karjera
| 2 || 2 || 42.5 || .465 || .143 || .800 || 13.5 || 3.0 || 2.0 || 2.0 || 24.5
|}

Atkrintamosios 

|-
| style="text-align:left;"|2015
| style="text-align:left;"|N. Orleanas
| 4 || 4 || 43.0 || .540 || .000 || .889 || 11.0 || 2.0 || 1.3 || 3.0 || 31.5
|-
| style="text-align:left;"|2018
| style="text-align:left;"|N. Orleanas
| 9 || 9 || 39.8 || .520 || .273 || .828 || 13.4 || 1.7 || 2.0 || 2.4 || 30.1
|-
| style="text-align:left; background:#afe6ba;"|2020†
| style="text-align:left;"|L.A. Lakers
| 21 || 21 || 36.6 || .571 || .383 || .832 || 9.7 || 3.5 || 1.2 || 1.4 || 27.7
|-
| style="text-align:left;"|2021
| style="text-align:left;"|L.A. Lakers
| 5 || 5 || 28.8 || .403 || .182 || .833 || 6.6 || 2.6 || .6 || 1.6 || 17.4
|-
| style="text-align:left;"|2023
| style="text-align:left;"|L.A. Lakers
| 16 || 16 || 38.0 || .520 || .333 || .852 || 14.1 || 2.6 || 1.4 || 3.1 || 22.6
|- class="sortbottom"
| style="text-align:center;" colspan="2"|Karjera
| 55 || 55 || 37.3 || .533 || .327 || .841 || 11.4 || 2.7 || 1.3 || 2.2 || 25.9
|}

Universitetas 

|-
| style="text-align:left;"|2011–12
| style="text-align:left;"|Kentukis
| 40 || 40 || 32.0 || .623 || .150 || .709 || 10.4 || 1.3 || 1.3 || 4.7 || 14.2
|- class="sortbottom"
| style="text-align:center;" colspan="2"|Karjera
| 40 || 40 || 32.0 || .623 || .150 || .709 || 10.4 || 1.3 || 1.3 || 4.7 || 14.2
|}

Apdovanojimai ir pasiekimai

NBA 

 NBA čempionas (2020 m.)
 8× NBA Visų žvaigždžių rungtynių žaidėjas (2014–2021 m.)
 NBA Visų žvaigždžių rungtynių naudingiausias žaidėjas (2017 m.)
 4× pirmosios NBA simbolinės komandos žaidėjas (2015, 2017, 2018, 2020 m.)
 2× pirmosios NBA simbolinės gynybos komandos žaidėjas (2018, 2020 m.)
 2× antrosios NBA simbolinės gynybos komandos žaidėjas (2015, 2017 m.)
 3× NBA blokuotų metimų lyderis (2014, 2015, 2018 m.)
 Pirmosios NBA simbolinės naujokų komandos žaidėjas (2013 m.)
 NBA 75-mečio visų laikų komandos žaidėjas

Išnašos

Nuorodos 

 Anthony Davis profilis „Basketball Reference“ 

JAV krepšininkai